Բիրմինգհեմի համալսարան

Բիրմինգհեմի համալսարան (անգլ.՝ University of Birmingham), բրիտանական պետական գիտահետազոտական համալսարան։ Համարվում է Մեծ Բրիտանիայի և աշխարհի ամենամեծ և հեղինակավոր համալսարաններից մեկը։ Գտնվում է Բիրմինգհեմ քաղաքի կենտրոնական մասում։ Մտնում է համալսարանների հեղինակավոր «Ռասել» միավորման մեջ, «կարմիր աղյուսից համալսարանների» խմբի ամենահին համալսարանն է։ Համալսարանում սովորող ուսանողների թիվը գերազանցում է 30 հազարը։ Բիրմինգհեմի համալսարանը կենտրոնական Անգլիայի ուսումնական ամենամեծ հաստատությունն է. գլխավոր մասնաշենքի մակերեսը 330 հա է։ 2007 թվականի տվյալներով համալսարանը Մեծ Բրիտանիայի համալսարանների ցանկում չորրորդ տեղն է զբաղեցրել դիմորդների քանակով` մեկ տեղի համար ստանալով ինը դիմում այն դեպքում, երբ անվճար տեղեր ընդհանրապես չկան, ինչպես Բրիտանիայի մնացած բոլոր ուսումնական հաստատություններում։ Համալսարանն ընդգրկված է Մեծ Բրիտանիայի լավագույն 10 և աշխարհի լավագույն 60 համալսարանների ցուցակում։ Նշանավոր շրջանավարտներ ու դասախոսներ Համալսարանների շրջանավարտներից ութը Նոբելյան մրցանակի դափնեկիրներ են. Ֆրենսիս Ուիլյամ Աստոն - անգլիացի ֆիզիկոս, քիմիայի Նոբելյան մրցանակի դափնեկիր (1922)։ Ուոլտեր Նորման Հևորթ - անգլիացի բիոքիմիկ, քիմիայի Նոբելյան մրցանակի դափնեկիր (1937)։ Ռոբերտ Սեսիլ - Բիրմինգհեմի համալսարանի ռեկտոր, խաղաղության Նոբելյան մրցանակի դափնեկիր (1937)։ Պիտեր Մեդավար - անգլիացի կենսաբան, բժշկության Նոբելյան մրցանակի դափնեկիր (1949)։ Մորիս Ուիլկինս - բիոֆիզիկ, բժշկության Նոբելյան մրցանակի դափնեկիր (1962) Ջոն Վեյն - բրիտանացի դեղագործ, բժշկության Նոբելյան մրցանակի դափնեկիր (1982) Պոլ Ներս - բրիտանացի բիոքիմիկ, բժշկության Նոբելյան մրցանակի դափնեկիր (2001) Պ. Բալլոկ - խաղաղության Նոբելյան մրցանակի դափնեկիր (2007)։ Համալսարանի նշանավոր այլ շրջանավարտներ. Նևիլ Չեմբեռլեն - Մեծ Բրիտանիայի վարչապետ (1937-1940) Սթենլի Բոլդուին - Մեծ Բրիտանիայի վարչապետ (1923-1924, 1924-1929, 1935-1937) Էնթոնի Իդեն - Մեծ Բրիտանիայի` արտաքին գործերի նախարար, վարչապետ (1955-1957) Չ. Լիանհյու - Շանհայի քաղաքապետ Պ. Քրիստի - Բահամյան Կղզիների վարչապետ Դ. Մուտասա - Զիմբաբվեի պետական անվտանգության նախարար Էրիկ Ռոլլ - Անգլիայի բանկի տնօրեն, «Թայմս» թերթի գործադիր տնօրեն Դ. Պոյնտինգ - ֆիզիկոս, Պոյնտինգի վեկտորի տեսաբան, Երկիր մոլորակի զանգվածի առաջին չափողը Մարկ Օլիֆանտ - ավստրալիացի ֆիզիկոս Ների Վելա - մեքսիկացի առաջին և առայժմ միակ աստղագնացը Մո Իբրահիմ - աֆրիկացի միլիարդատեր։ Հետաքրքիր փաստեր Մեծ Բրիտանիայի վարչապետ են դարձել միայն չորս համալսարանների` Օքսֆորդի, Քեմբրիջի, Էդինբուրգի և Բիրմինգհեմի համալսարանների շրջանավարտները։ Համալսարանի կիրառական արվեստի ֆակուլտետում ցուցադրվում են Վան Գոգի, Պաբլո Պիկասսոյի, Կլոդ Մոնեի, Ռուբենսի և նշանավոր շատ այլ նկարիչների գործերի կրկնօրինակները։ Համալսարանի «Հին Ջո» աշտարակը 4 մետրով բարձր է Բիգ Բենից։ Դասավանդվող առարկաների քանակով համալսարանը զիջում է միայն Քեմբրիջի համալսարանին։ Բիրմինգհեմի համալսարանի գլխավոր ճարտարապետ Ասթոն Ուեբը հեղինակն է նաև Բուքինգհեմյան պալատի արտաքին տեսքի և պալատի առջև գտնվող հուշահամալիրի` նվիրված թագուհի Վիկտորյային։ Մեծ Բրիտանիայում մեքենաների` ջրածնով լիցքավորման առաջին կայանը ստեղծվել է համալսարանի տարածքում։ Բիրմինգհեմի համալսարանը Բրիտանիայում ուսումնական միակ հաստատությունն է, որն ունի սեփական երկաթուղային կայարան։ Առաջին համալսարանն է Բրիտանիայում, որտեղ դիմորդներն ընդունվել են հավասար պայմաններով` անկախ դավանանքից և սոցիալական դիրքից։ Կանանց համար նախատեսված առաջին հանրակացարանը կառուցվել է Բիրմինգհեմի համալսարանում։ Համալսարանում շաբաթական ծախսվում է 1 միլիոն ֆունտ շենքերի և տարածքի պահպանման համար։ Համալսարանի բիզնեսի դպրոցը, որը հիմնադրվել է 1902 թվականին, առաջինն է Մեծ Բրիտանիայում։ Համալսարանի մագիստրատուրայում սովորում է 80-ամյա ուսանող։ Համալսարանի գրադարանը խոշորագույններից մեկն է ողջ Բրիտանիայում։ Այնտեղ պահվում են հազվագյուտ շատ հրատարակություններ, օրինակ` Աստվածաշնչի` 1566 թվականի տպագրությունը։ Ընդհանուր առմամբ գրադարանում պահվում են ավելի քան 6 միլիոն գիրք և ձեռագիր։ Եթե գրադարանում պահվող բոլոր գրքերն իրար վրա դնեն, կստացվի Էվերեստից 8 անգամ մեծ բարձրություն։ Պատկերասրահ Ծանոթագրություններ Արտաքին հղումներ Բիրմինգհեմի համալսարան